всебл҃го́му гдс̑у честні́и твоѝ ру́цѣ прострѝ, и ѿ негѡ̀ млс̑ть и щедрѡ́ты испросѝ, и́миже ѿ всѣ́хъ бѣ́дъ и лю́тыхъ болѣ́зней на́съ сохранѝ, и ѿ вся́кихъ страсте́й свободѝ, та́кожде ѿ нестерпи́мыя и неутиши́мыя ѻгневи́цы и трясави́цы мл҃твами твои́ми изба́ви на́съ, и ѿ нападе́нія бѣсѡ́въ, ѿ ви́димыхъ и неви́димыхъ врагѡ́въ соблюдѝ, и согрѣше́ніємъ на́шымъ проще́ніе испросѝ, и сп҃сє́ны хрс̑ту̀ на́съ предста́ви, во є́же, въ де́нь стра́шнагѡ суда̀, съ ра́достію предста́ти на́мъ предъ̑ лице́мъ неизрече́нныя сла́вы єгѡ̀, и ми́лостивное призва́ніе въ црс̑тво нбс̑ное ѿ негѡ̀ услы́шати, и въ неизрече́ннѣй ра́дости пресла́вную єгѡ̀ лица̀ добро́ту узрѣ́ти, бл҃года́тію и чл҃вѣколю́біемъ гдс̑а бг҃а и сп҃са на́шегѡ іи҃са хрс̑та̀ держа́ва єгѡ̀ бл҃гослове́на и препросла́влена, со безнача́льнымъ єгѡ̀ ѻц҃е́мъ и съ прест҃ы́мъ и бл҃ги́мъ и животворя́щимъ єгѡ̀ дх҃омъ, ны́нѣ и при́снѡ и во вѣ́ки вѣкѡ́въ